24PES-209

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta Landa Garapeneko eta Ingurumeneko Departamentuak idatziz erantzun diezazkion:

2023ko abuztuaren 24an, Kasedako Udalaren Osoko Bilkurak honako erabaki hau hartu zuen

"1.- Izapidetzeko onartzea herri-ondasunak desafektatze aldera Heliosolar, SL enpresak aurkeztutako eskabidea, Sangüesa I eta Sangüesa II planta fotovoltaikoen instalaziorako proiektuek ukitutako lurzatiei dagokienez.

2.- Espediente osoa igortzea Nafarroako Gobernuko Herri-lurren Atalari, aldez aurreko kontsulta bat egiteko xedez, lagapenaren bideragarritasuna egiaztatzeko eta haren iritzia jakiteko."

Hori guztia ikusirik, honako hau jakin nahi dut:

1. Departamentuak zer erantzun dio Kasedako Udalari, Heliosolar, SL merkataritza-sozietateak sustatutako instalazio fotovoltaikoen instalaziorako herri-lurrak desafektatzeari buruzko aldez aurreko kontsulta horri eta bere iritzia jakiteko eskariari dagokionez?
2. Heliosolar merkataritza-sozietatearen arabera, proiektu horrek 3,44 hektarea ukituko lituzke Sangüesa I proiektuan, eta Sangüesa II proiektuan, berriz, 6,57 hektarea. Osoko Bilkura horren akordioa ikusira, departamentuak ere uste al du lurzati horien desafektazioa eskatu dela?
3. Departamentuak ere uste al du bi proiektu horietan ez direla herri-lur gisa sartu kalifikazio juridiko hori eduki badaukaten beste lurzati asko?
4. Udalak uste baldin badu ez direla herri-lur gisa sartu behar 7. poligonoko 65, 79 ½, 87, 90, 93, 97, 100, 101, 102, 116, 118, 129, 134, 137,145, 146, 151 B, 153, 155, 157, 158, 159, 165, 168, 177, 181, 183, 184, 183 ½, 186,195 eta 196 lurzatiak eta 6. poligonoko 83a, departamentuak zer lege-ekimen abiaraziko du herri-lur horiek babesteko?
5. Herri-lurrak direnez gero, horietako bakarren baten desafektazioa izapidetzea baimendu du, eta ez horiena guztiena, merkataritza-sozietateak onetsi eta Udalaren Osoko Bilkurak onetsi duten moduan?

Iruñean, 2024ko apirilaren 25ean

Foru parlamentaria: Adolfo Araiz Flamarique